Дарданите или дарданците са племе от илирийско-тракийски произход (по-скоро илирийски, тъй като с траките ги свързва обстоятелството, че част от тях се поселват около Дарданелите и взимат участие в Троянската война), свързвано с античните историко-географски области Мизия и Дакия. Съществува древногръцка легенда за основателя на държавата Дардания – Дардан и за участието им като троянски съюзници в Троянската война.